દક્ષિણની અને પંજાબી ફિલ્મોમાં હોમવર્ક કરીને આવેલી સુરવીન ચાવલા આ ફિલ્મની કરોડરજ્જુ છે. સ્કિન-શોથી લઈને ઍક્શન સીક્વન્સિસ સુધીના બધા જ ડિપાર્ટમેન્ટમાં તે લગભગ દસમાંથી દસ માર્ક લઈ જાય છે. ઈવન સુશાંત સિંહ જેવો મંજાયેલો સશક્ત અદાકાર ‘મેરે બાબા કહા કરતે થે’ ટાઇપની શાયરીઓ બોલવામાં સાઇકો ખૂનીને બદલે ફની બની જાય છે, પરંતુ સુરવીનની અદાકારી જરાય મોળી નથી પડતી. જય ભાનુશાલીના ભાગે ગીતો ગાવા સિવાય ખાસ કશું નથી આવ્યું.